MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

HOTĂRÂREA NR. 439
          Consiliul Local al Municipiului Craiova, întrunit în şedinţa ordinară din data de 30.09.2009;

Având în vedere raportul nr.112868/2009 al Direcţiei Patrimoniu prin care se propune modificarea inventarului bunurilor care aparţin domeniului public al municipiului Craiova, aprobat prin Hotărârea Guvernului nr.141/2008 şi rapoartele comisiilor de specialitate ale Consiliului Local al Municipiului Craiova nr.323, 324, 327, 328, 329/2009;  

 În conformitate cu prevederile Legii nr.213/1998 privind proprietatea publică şi regimul juridic al acesteia, cu modificările şi completările ulterioare; 

În temeiul art.36 alin.2 lit.c coroborat cu alin.5 lit.a, art.45 alin.3 şi art.61 alin.2 din Legea nr.215/2001, republicată, privind administraţia publică locală;
   HOTĂRĂŞTE:
Art.1. Se aprobă modificarea inventarului bunurilor care aparţin domeniului public 

al municipiului Craiova aprobat prin Hotărârea Guvernului nr.141/2008, după cum urmează: 

    a) se modifică elementele de identificare şi se majorează valoarea de inventar a bunurilor aflate în administrarea Regiei Autonome de Termoficare Craiova, conform anexei nr.1 care face parte integrantă din prezenta hotărâre.

b) se anulează  poziţiile referitoare la bunurile prevăzute în anexa nr.2 care face    parte integrantă din prezenta hotărâre.
c) se completează cu bunurile prevăzute în anexa nr.3 care face parte integrantă din prezenta hotărâre. 
Art.2. Se aprobă darea în administrare, către  Regia Autonomă de Termoficare Craiova a bunurilor prevăzute în anexa nr.4 care face parte integrantă din prezenta hotărâre.
Art.3. Se aprobă trecerea din domeniul public în domeniul privat al municipiului Craiova, în  vederea scoaterii din funcţiune, a unui bun aflat în administrarea Colegiului de Arte şi Meserii „Constantin Brâncuşi”, prevăzut in anexa nr.5 care face parte integrantă din prezenta hotărâre.
Art.4. Pe data prezentei hotărâri, se modifică în mod corespunzător Hotărârile  Consiliului Local al Municipiului Craiova nr.147/1999 referitoare la însuşirea inventarului bunurilor care aparţin domeniului public al municipiului Craiova, nr.457/2005 referitoare la darea în administrarea Companiei de Apă Oltenia S.A. a unor bunuri care aparţin domeniului public al municipiului Craiova, nr.79/2006 referitoare la darea în administrarea Regiei Autonome Termoficare Craiova  a unor bunuri  ce aparţin domeniului public al municipiului Craiova şi nr.182/2009 referitoare la modificarea inventarului bunurilor care aparţin domeniului public al municipiului Craiova.

Art.5.  Direcţia Patrimoniu va lua măsuri pentru îndeplinirea procedurilor legale, prin   intermediul Consiliului Judeţean Dolj, pentru modificarea corespunzătoare a Hotărârii Guvernului nr.141/2008.
Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară, Direcţia Patrimoniu, Regia Autonomă de Termoficare Craiova şi Colegiul de Arte şi Meserii „Constantin Brâncuşi” vor aduce la îndeplinire prevederile prezentei hotărâri.

